CELEX: 62020TA0665
Language: hr
Date: 2021-06-09 00:00:00
Title: Predmet T-665/20: Presuda Općeg suda od 9. lipnja 2021. – Ryanair/Komisija (Condor; COVID-19) („Državne potpore – Njemačko tržište zračnog prijevoza – Javni zajam koji društvu Condor Flugdienst jamči Njemačka u okviru pandemije bolesti COVID-19 – Odluka o neospornosti – Potpora namijenjena otklanjanju štete nastale zbog izvanrednog događaja – Članak 107. stavak 2. točka (b) UFEU-a – Procjena štete – Uzročna veza – Obveza obrazlaganja – Zadržavanje učinaka odluke”)

26.7.2021   
            
            
               HR
            
            
               Službeni list Europske unije
            
            
               C 297/42
            
         
      Presuda Općeg suda od 9. lipnja 2021. – Ryanair/Komisija (Condor; COVID-19)
      (Predmet T-665/20) (1)
      
      („Državne potpore - Njemačko tržište zračnog prijevoza - Javni zajam koji društvu Condor Flugdienst jamči Njemačka u okviru pandemije bolesti COVID-19 - Odluka o neospornosti - Potpora namijenjena otklanjanju štete nastale zbog izvanrednog događaja - Članak 107. stavak 2. točka (b) UFEU-a - Procjena štete - Uzročna veza - Obveza obrazlaganja - Zadržavanje učinaka odluke”)
      (2021/C 297/53)
      Jezik postupka: engleski
      
         Stranke
      
      
         Tužitelj: Ryanair DAC (Swords, Irska) (zastupnici: E. Vahida, F.-C. Laprévote, V. Blanc, S. Rating i I.-G. Metaxas-Maranghidis, odvjetnici)
      
         Tuženik: Europska komisija (zastupnici: L. Flynn, F. Tomat i V. Bottka, agenti)
      
         Intervenijent u potporu tuženiku: Savezna Republika Njemačka (zastupnici: J. Möller, R. Kanitz i P.-L. Krüger, agenti), Francuska Republika (zastupnici: E. de Moustier i P. Dodeller, agenti), Condor Flugdienst GmbH (Kelsterbach, Njemačka) (zastupnici: A. Birnstiel i S. Blazek, odvjetnici)
      
         Predmet
      
      Zahtjev na temelju članka 263. UFEU-a za poništenje Odluke Komisije C(2020) 2795 final od 26. travnja 2020. o državnoj potpori SA.56867 (2020/N, ex 2020/PN) – Njemačka – Naknada štete koju je društvu Condor Flugdienst uzrokovala pandemija bolesti COVID-19.
      
         Izreka
      
      
                  1.
               
               
                  Poništava se Odluka Komisije C(2020) 2795 final od 26. travnja 2020. o državnoj potpori SA.56867 (2020/N, ex 2020/PN) – Njemačka – Naknada štete koju je društvu Condor Flugdienst GmbH uzrokovala pandemija bolesti COVID-19.
               
            
                  2.
               
               
                  Valja odgoditi učinke poništenja navedene odluke do donošenja nove odluke Komisije na temelju članka 108. UFEU-a. Navedeni učinci odgađaju se na razdoblje od najdulje dva mjeseca od datuma objave ove presude u slučaju da Komisija odluči donijeti tu novu odluku u okviru članka 108. stavka 3. UFEU-a i tijekom dodatnog razumnog razdoblja ako Komisija odluči pokrenuti postupak predviđen člankom 108. stavkom 2. UFEU-a.
               
            
                  3.
               
               
                  Komisiji se nalaže snošenje vlastitih troškova i troškova koje zahtijeva društvo Ryanair DAC.
               
            
                  4.
               
               
                  Savezna Republika Njemačka, Francuska Republika i društvo Condor Flugdienst snosit će vlastite troškove.
               
            
         (1)  SL C 443, 21. 12. 2020.